GRADONAČELNIK

Povjerenstvo za provedbu javnog natječaja

KLASA: 112-01/25-02/48

URBROJ: 2133-1-03-01/06-25-3

Karlovac, 29. kolovoza 2025.

**UPUTE I OBAVIJESTI KANDIDATIMA**

**I. OBJAVA JAVNOG NATJEČAJA**

Gradonačelnik Grada Karlovca raspisao je javni natječaj za imenovanje pročelnika Upravnog odjela za gospodarstvo, razvoj grada i fondove EU Grada Karlovca, na neodređeno vrijeme, uz probni rad od tri mjeseca (1 izvršitelj m/ž).

Javni natječaj je objavljen u „Narodnim novinama“ dana 3. rujna 2025. godine i na mrežnoj stranici Grada Karlovca [www.karlovac.hr](http://www.karlovac.hr) .

**II. OPIS POSLOVA RADNOG MJESTA**

**Pročelnik Upravnog odjela za gospodarstvo, razvoj grada i fondove EU**

-organizira, koordinira i kontrolira rad Odjela

-osmišljava mjere za razvoj Grada, poticanje gospodarstva, ruralnog razvoja, turizma

-koordinira pripremu projekata za prijavu na nacionalne, EU i ostale izvore financija, te gdje je potrebno izvještava prema nadležnim tijelima

-predlaže opseg i vrstu investicija u Gradu, komunicira s postojećim i potencijalnim investitorima

-organizira i omogućuje suradnju Grada i potencijalnih investitora

-komunicira i usko surađuje s relevantnim tijelima u gradu te institucijama iz područja javne uprave, gospodarstva, obrazovnog i civilnog sektora - internacionalno, nacionalno, lokalno

-sudjeluje na skupštinama gradskih trgovačkih društava

-definira prijedloge za dopune/izmjene strateški važnih dokumenata za Grad i Županiju - strategije razvoja Grada, prostornog planiranja i razvoja, kulture, turizma, sporta, smart city, održivi razvoj i energetsku učinkovitost, poljoprivrede

-informira nadležne o dostupnim EU i nacionalnim sredstvima, načinu njihova povlačenja, vodi registar projekata, predlaže projekte za sufinanciranje iz EU fondova i nacionalnih izvora sredstava

-prati zakonsku regulativu iz područja djelovanja Odjela i predlaže izmjene i dopune Pravilnika i ostalih važnih gradskih akata

-stvara poticajno okruženje u gradu za razvoj gospodarstva, poduzetništva, poljoprivrede

-obavlja i druge poslove po nalogu gradonačelnika i zamjenika gradonačelnika

**III. PODACI O PLAĆI**

Osnovna bruto plaća je umnožak koeficijenta složenosti poslova radnog mjesta 4,90 i osnovice za izračun plaće u iznosu od 656,00 EUR, uvećane za 0,5% za svaku navršenu godinu radnog staža.

**IV. PROVJERA ZNANJA I SPOSOBNOSTI**

Opći dio:

* + Poznavanje osnova ustavnog ustrojstva Republike Hrvatske
  + Poznavanje upravnog područja djelokruga, ustrojstva i načina rada jedinica lokalne i područne (regionalne) samouprave
  + Poznavanje upravnog područja prijma u službu te prava, obveza i odgovornosti službenika i namještenika u upravnim odjelima i službama jedinica lokalne i područne (regionalne) samouprave

Posebni dio: poznavanje propisa iz upravnog područja gospodarstva i razvoja grada

Opći dio:

* + Ustav Republike Hrvatske (Narodne novine, 56/90, 135/97, 8/98-pročišćeni tekst, 113/00, 124/00-pročišćeni tekst, 28/01, 41/01-pročišćeni tekst, 55/01(ispr.), 76/10, 85/10- pročišćeni tekst i 5/14)
  + Zakon o lokalnoj i područnoj (regionalnoj) samoupravi (NN 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20)
  + Zakon o službenicima i namještenicima u lokalnoj i područnoj (regionalnoj) samoupravi (NN 86/08,61/11,4/18, 112/19, 17/25)

Posebni dio:

* + - * Zakon o državnim potporama (NN 47/14, 69/17)
      * Zakon o turizmu (NN 156/23)
      * Zakon o poljoprivrednom zemljištu (NN 20/18, 115/18, 98/19, 57/22)
      * Zakon o sustavu strateškog planiranja i upravljanja razvojem Republike Hrvatske (NN 123/17,

151/22)

**V. PRAVILA I POSTUPAK TESTIRANJA**:

* **Natječajni postupak provodi Povjerenstvo za provedbu javnog natječaja, koje obavlja sljedeće poslove:**
* utvrđuje koje su prijave na javni natječaj pravodobne i potpune,
* utvrđuje listu kandidata prijavljenih na javni natječaj koji ispunjavaju formalne uvjete propisane javnim natječajem,
* kandidate s liste poziva na prethodnu provjeru znanja i sposobnosti,
* provodi postupak provjere znanja i sposobnosti,
* podnosi izvješće o provedenom postupku, uz koje prilaže rang-listu kandidata, s obzirom na rezultate provedene provjere znanja i sposobnosti.
* **Nepravodobne ili nepotpune prijave**: Ukoliko je prijava na natječaj **nepravodobna** **i/ili nepotpuna** (ne sadrži svu potrebnu dokumentaciju), ista se neće razmatrati, a osoba koja je podnijela nepotpunu i/ili nepravodobnu prijavu ili osoba koja ne ispunjava formalne uvjete iz javnog natječaja ne smatra se kandidatom prijavljenim na javni natječaj. Osobi koja nije podnijela pravodobnu i urednu prijavu ili ne ispunjava formalne uvjete iz javnog natječaja dostavit će se pisana obavijest u kojoj će se navesti razlozi zbog kojih se ne smatra kandidatom prijavljenim na javni natječaj. Protiv obavijesti osoba nema pravo podnošenja pravnog lijeka.
* **Prethodna provjera znanja i sposobnosti kandidata**

Prethodnoj provjeri znanja i sposobnosti kandidata mogu **pristupiti samo kandidati koji ispunjavaju formalne uvjete iz javnog natječaja.** Prethodna provjera znanja i sposobnosti kandidata obavlja se putem pisanog testiranja i intervjua.

Ako kandidat ne pristupi testiranju, odnosno odustane od testiranja smatra se da je povukao prijavu na javni natječaj i ne smatra se kandidatom u postupku.

Vrijeme održavanja prethodne provjere znanja i sposobnosti kandidata bit će objavljeno na mrežnoj stranici Grada Karlovca [www.karlovac.hr](http://www.karlovac.hr) najmanje 5 (pet) dana prije održavanja provjere.

* Po dolasku na prethodnu provjeru znanja, od kandidata će biti zatraženo predočenje odgovarajuće identifikacijske isprave radi utvrđivanja identiteta.

Po utvrđivanju identiteta, kandidatima će biti podijeljeni testovi.

Za vrijeme prethodne provjere znanja i sposobnosti nije dopušteno:

- koristiti se bilo kakvom literaturom odnosno bilješkama

- koristiti mobitel ili druga komunikacijska sredstva

- napuštati prostoriju u kojoj se provjera odvija

- razgovarati s ostalim kandidatima niti na bilo koji drugi način remetiti koncentraciju

kandidata.

Ukoliko pojedini kandidat prekrši naprijed navedena pravila bit će udaljen s provjere znanja, a njegov/njezin rezultat Povjerenstvo neće priznati niti ocjenjivati.

* Za svaki dio prethodne provjere znanja i sposobnosti kandidatima se dodjeljuje određen broj bodova od 1 do 10 bodova. Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju. Smatra se da je kandidat zadovoljio ako je na intervjuu ostvario najmanje 5 bodova. Rezultati intervjua boduju se na isti način kao i testiranje. U razgovoru s kandidatima utvrđuju se njihovi interesi, profesionalni ciljevi i motivacija za rad u upravnim tijelima Grada Karlovca. Nakon provedene prethodne provjere znanja i sposobnosti kandidata povjerenstvo za provedbu javnog natječaja utvrđuje rang-listu kandidata prema ukupnom broju ostvarenih bodova.
* Izabrani kandidat bit će pozvan da u primjerenom roku, a prije donošenja rješenja o imenovanju, dostavi uvjerenje nadležnog suda da se protiv njega ne vodi kazneni postupak i uvjerenje o zdravstvenoj sposobnosti za obavljanje poslova radnog mjesta, te dostavi na uvid izvornike dokaza o ispunjavanju formalnih uvjeta iz javnog natječaja, uz upozorenje da se nedostavljanje traženih isprava smatra odustankom od prijma u službu.

Riječi i pojmovi korišteni u ovom tekstu koji imaju rodno značenje odnose se jednako na muški i ženski rod, bez obzira jesu li korišteni u muškom ili ženskom rodu.

GRADONAČELNIK

Damir Mandić, dipl.teol.

DOSTAVITI:

1. Mrežna stranica Grada Karlovca
2. Pismohrana